CELEX: 32011R0875
Language: da
Date: 2011-08-31 00:00:00
Title: Kommissionens gennemførelsesforordning (EU) nr. 875/2011 af 31. august 2011 om tarifering af varer i den kombinerede nomenklatur

2.9.2011   
            
            
               DA
            
            
               Den Europæiske Unions Tidende
            
            
               L 227/9
            
         KOMMISSIONENS GENNEMFØRELSESFORORDNING (EU) Nr. 875/2011
   af 31. august 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. august 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Undervandshus til digitalkameraer fremstillet hovedsagelig af plast i overensstemmelse med bestemmelse 1 til kapitel 39.
                  Varen består af to transparente halvdele, hvori der er monteret trykknapper samt indstillings- eller betjeningshjul af metal til manuel betjening, og rammer med lukkespænder af plast. Der kan også monteres skærmskygge, stativ og et ekstra håndtag.
                  Det vandtætte hus har fortil en hulning, hvori objektivet passer ind, og som består af en glasrude og en metalkrans med indvendigt gevind til andre objektiver. På bagsiden er der et polstret areal til kameraets søger.
                  Varen er bestemt til at rumme et komplet digitalkamera og giver mulighed for brug af kameraet i fugtige eller støvede omgivelser.
                  (Se billede 1 og 2) (1)
                  
               
               
                  3926 90 97
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, bestemmelse 1 til kapitel 39 samt teksten til KN-kode 3926, 3926 90 og 3926 90 97.
                  Tarifering under pos. 4202 som etui til fotografiapparat er udelukket. Etuier til fotografiapparater henhører under pos. 4202. Undervandshuset er dog ikke blot en beholder til digitalkameraer, men en vare med en selvstændig funktion. Eftersom der er både trykknapper og indstillings- eller betjeningshjul, kan varen ikke anses for at være en beholder.
                  Tarifering under pos. 8529 er udelukket, da varen, selv om den er tilbehør til et kamera, ikke kan anses for at være en del til et digitalkamera, da den ikke er væsentlig for et digitalkameras funktion.
                  Tarifering under pos. 9006 eller 9007 i henhold til bestemmelse 2 b) til kapitel 90 er ligeledes udelukket, da disse positioner omfatter traditionelle fotografiske og kinematografiske kameraer, men ikke digitalkameraer.
                  Varen består af forskellige materialer og skal derfor tariferes efter det materiale, der er karaktergivende, jf. almindelig tariferingsbestemmelse 3 b).
                  Da plast er karaktergivende for produktet, tariferes det under pos. 3926 som andre varer af plast under KN-kode 3926 90 97.
               
            
         
      
                  
                     
               
               
                  
                     
               
            
                  Foto 1
               
               
                  Foto 2
               
            
         (1)  Billederne tjener kun til information.